། །སློབ་བཤད་བརྒྱུད་འདེབས་ལམ་
རིམ་གསོལ་འདེབས་བྱིན་རླབས་ཀྱི་
ཕོ་ཉ་ཞེས་བྱ་བ་བཞུགས།།
ཀླུ་སྒྲུབ་རྒྱ་མཚོ།
1



༄༅༅། །ཨོཾ་སྭ་སྟི་སིདྡྷ། ལམ་འབྲས་བུ་དང་བཅས་པའི་བརྒྱུད་པ་ལམ་
རིམ་གསོལ་འདེབས་བྱིན་རླབས་ཀྱི་ཕོ་ཉ་ཞེས་བྱ་བ། ཡི་དམ་དགེས་མཛད་རྡོ་རྗེ་་་་་་
དང༌༑ དབྱེར་མེད་པ་དྲིན་ཅན་བླ་མ་བློ་གསལ་རྒྱ་མཚོ་གྲགས་པ་རྒྱལ་མཚན་དཔལ་་་་་
བཟང་པོའི་ཞབས་པད་དྲི་མ་མེད་པ་ལ་ཕྱག་འཚལ་ལོ། །རྣལ་འབྱོར་དབང་ཕྱུག་་་་་་
འཇམ་མགོན་ས་སྐྱ་པའི། །བརྒྱུད་པ་གསུམ་ལྡན་སྙན་བརྒྱུད་སྦས་པའི་གཏེར། །
སྙིང་པོའི་བཅུད་བསྡུས་ཟབ་མོ་སློབ་བཤད་ཀྱི། །བཀའ་དྲིན་དྲན་ནས་བློ་གསལ་རྒྱ་་་
མཚོ་ལ། །གསོལ་བ་འདེབས་སོ་སྙིང་དབུས་པདྨར་བྱོན། །འབྲལ་བ་མེད་དོ་བསླུ་་་་
མེད་སྐྱབས་ཀྱི་མཆོག །བྱིན་གྱིས་རློབས་ཤིག་དྲིན་ཅན་ཆོས་ཀྱི་རྗེ། །ཐུགས་རྗེས་་་་
གཟིགས་ཤིག་ཁྱབ་བདག་འཁོར་ལོའི་མགོན། །བཅུ་གསུམ་ས་བརྙེས་སྟོན་པ་རྡོ་རྗེ་་་་་
འཆང་༑ །ཡུམ་མཆོག་སྐུ་ལྔ་མངོན་གྱུར་བདག་མེད་མ། །དེ་སྲས་རྟེན་གྱི་འགྲོས་་་་་
ཐིམ་བི་རཱུ་པ། །སྙིང་ནས་གསོལ་བ་འདེབས་སོ་བྱིན་གྱིས་རློབས། །རླུང་སེམས་་་་་
དབུ་མར་འགགས་པའི་ནག་པོ་པ། །སྲོག་རྩོལ་དྷཱུ་ཏིར་ཞུགས་པའི་ཌཱ་མ་རུ། །
འབིགས་བྱེད་གཞོན་ནུའི་གྲོང་ཞུགས་གཉིས་སྤངས་ཞབས། །སྙིང་ནས་གསོལ་ལ་་་་་
འདེབས་སོ་བྱིན་གྱིས་རློབས། །གཟུང་འཛིན་རྦ་རླབས་རེངས་པའི་ག་ཡ་དྷར། །སོ་་
གཉིས་རྩ་མདུད་གྲོལ་བ་འབྲོག་མིའི་ཞབས། །བདེ་ཆེན་བྱང་སེམས་བརྟན་པའི་་་་་
མཁར་ཆུང་བ། །སྙིང་ནས་གསོལ་བ་འདེབས་སོ་བྱིན་གྱིས་རློབས། །ཆོས་སྐུའི་ཞིང་
ཁམས་མངོན་གྱུར་དགོན་པ་བ། །མཛོད་སྤུར་འོད་གསལ་ཟིན་པའི་ས་ཆེན་པ། །ཕོ་
ཉའི་ལམ་མཆོག་བརྟན་པ་བསོད་ནམས་རྩེ། །སྙིང་ནས་གསོལ་བ་འདེབས་སོ་ན་་་་་
གྱིས་རློབས། །མགྲིན་པའི་འཁོར་ལོ་རབ་ཕྱེ་གྲགས་པའི་ཞབས། །མ་འདྲེས་གྲུབ་་་་
མཐའ་སྙོགས་པའི་པཎྜི་ཏ། །སྙིང་གའི་འདབ་བརྒྱད་བཞད་པ་འཕགས་པའི་ཞབས། །
སྙིང་ནས་གསོལ་བ་འདེབས་སོ་བྱིན་གྱིས་རློབས། །ལྟེ་བའི་ཆུ་སྐྱེས་རབ་གྲོལ་དཀོན་་་་
མཆོག་དཔལ། །བ་གའི་ས་བོན་མངོན་གྱུར་བྲག་ཕུག་པ། །བདེ་སྐྱོང་ཐིག་ལེས་་་་་་་
བརྟན་པ་པུཎྱའི་ཞབས། །སྙིང་ནས་གསོལ་བ་འདེབས་སོ་བྱིན་གྱིས་རློབས། །རྩ་་་་
དབྱིབས་ཡན་ལག་བདུན་མཐོང་ཤྲཱི་མཱ་ན། །སྟོང་དང་བརྒྱད་བརྒྱའི་རླུང་འགག་བུདྡྷ་ཤྲཱི། །
3

བསྐྱེད་རིམ་འོད་གསལ་མངོན་གྱུར་ཨེ་ཝཾ་པ། །སྙིང་ནས་གསོལ་བ་འདེབས་སོ་བྱིན་་་་
གྱིས་རློབས། །ཟུང་ལྡན་ཆོས་མཆོག་མཐར་ཕྱིན་མུས་ཆེན་པ། །སྐྱེ་མེད་བཟོད་པའི་་
དོན་རྟོགས་བདག་ཆེན་རྗེ། །ཕྱི་ནང་རྩེ་མོ་བརྙེས་པ་ཀུན་སྤངས་ཞབས། །སྙིང་ནས་
གསོལ་བ་འདེབས་སོ་བྱིན་གྱིས་རློབས།། །།
༈ ཁ་སྐོང་ནི། བདེ་སྟོང་མཆོག་གི་དྲོད་ཐོབ་ཚར་ཆེན་རྗེ། །ཟུང་འཇུག་་་་་
བདུད་རྩིས་མྱོས་པའི་མཁྱེན་བརྩེའི་དབང༌། །ཉམས་རྟོགས་པད་དཀར་བཞད་པའི་
བསླབ་གསུམ་པར། །སྙིང་ནས་གསོལ་བ་འདེབས་སོ་བྱིན་གྱིས་རློབས། །འཆི་མེད་
གྲུབ་པའི་ཐིག་ལེ་དབང་རབ་རྗེ། །ངེས་དོན་ཟིལ་དངར་འབེབས་མཁས་བཀའ་་་་་་
འགྱུར་བ། །མཆོག་དངོས་ལང་ཚོ་རྒྱས་པའི་ཞྭ་ལུ་པར། །སྙིང་ནས་གསོལ་བ་་་་་་
འདེབས་སོ་བྱིན་གྱིས་རློབས། །གྲུབ་གཉིས་ཆུ་གཏེར་ཆེན་པོ་མཁྱེན་རབ་རྗེ། །
བྲལ་སྨིན་ནོར་བུའི་གན་མཛོད་རྨོར་ཆེན་ཞབས། །ཕན་བདེའི་དགའ་སྟོན་སྩོལ་མཁས་
གནས་གསར་བར། །སྙིང་ནས་གསོལ་བ་འདེབས་སོ་བྱིན་གྱིས་རློབས། །འཇམ་་་་
མགོན་གྲུབ་པའི་དཔའ་བོ་ཀུན་བློ་རྗེ། །རིམ་གཉིས་རྟོགས་པ་མཐར་སོན་འཆི་མེད་་་་་
ཞབས༑ །རྡོ་རྗེའི་ས་བརྙེས་ཀུན་དགའ་བསྟན་འཛིན་ལ། །སྙིང་ནས་གསོལ་བ་་་་་
འདེབས་སོ་བྱིན་གྱིས་རློབས། །ཚད་མ་བཞི་ལྡན་གདམས་པའི་སྲོལ་ཆེན་གྱིས། །
སྐལ་ལྡན་ཟུང་འཇུག་ལམ་ལ་བཀྲི་མཁས་པ། །རྡོ་རྗེ་འཆང་དངོས་བསྟན་པའི་རྒྱལ་་་་་
མཚན་ལ། །སྙིང་ནས་གསོལ་བ་འདེབས་སོ་བྱིན་གྱིས་རློབས། །གཞན་ཡང་སློབ་་་་
བཤད་ཟབ་མོའི་སྨིན་གྲོལ་ལ། །བརྟེན་ནས་དངོས་གྲུབ་བརྙེས་པའི་ཚོགས་རྣམས་་་་་་་་
དང་༑ །རིགས་བརྒྱའི་ཁྱབ་བདག་རྩ་བའི་བླ་མ་ལ། །སྙིང་ནས་གསོལ་བ་འདེབས་་
སོ་བྱིན་གྱིས་རློབས། །ཞེས་སོ། །ཚར་ཆེན་ནས་རྩ་བའི་བླ་མའི་བར་འཇམ་་་་་་
དབྱངས་མཁྱེན་བརྩེའི་དབང་པོའི་ཞལ་གསུང་དང༌། བསྟན་པའི་རྒྱལ་མཚན་ཀློ་ཀ་་་་་་
གཅིག་བློ་གཏེར་དབང་པོས་དཀྱུས་སུ་བཅུག་པའོ།། །།
༈ ཚོགས་པར་བཤད་པའི་དྲང་དོན་ཟ་ཟའི་གཏམ། །རྣམ་པར་སྤངས་ནས་་་
སློབ་བུ་མཆོག་དག་ལ། །གཅེས་པར་གདམས་པ་ངེས་དོན་སྙིང་པོའི་བཅུད། །ཟབ་་
4

མོའི་སློབ་བཤད་འབྱོངས་པར་བྱིན་གྱིས་རློབས། །ཁམས་གསུམ་འཁོར་བར་སྡུག་་་་་་
བསྔལ་རྣམ་གསུམ་གྱི། །ཉེས་དམིགས་དྲན་ནས་རང་སེམས་ཆོས་དང་བསྲེས། །
སྲིད་པའི་བདེ་བ་སྙིང་པོ་མེད་སྲིད་ནས། །ངེས་འབྱུང་གཏིང་ནས་སྐྱེ་བར་བྱིན་གྱིས་་་་
རློབས༑ །རྙེད་དཀའ་འཇིག་སླ་རྙེད་ནས་དོན་ཡོད་ལུས། །ངེས་པར་འཆི་དང་ནམ་་་
འཆི་ཆ་མེད་སོགས། །སྙིང་ནས་དྲན་ཚེ་ཉིན་མཚན་ཡེངས་མེད་པར། །དལ་འབྱོར་་་
སྙིང་པོ་ལོངས་པར་བྱིན་གྱིས་རློབས། །དཀར་ནག་ལས་འབྲས་བསླུ་བ་མེད་མཐོང་་་་་
ནས༑ །ངན་སོང་གསུམ་དུ་ནམ་ཡང་མི་ལྟུང་བར། །མཐོ་རིས་རྟེན་ལ་ཐར་པའི་་་་་་
གྲོང་འཇུག་པའི། །དམ་ཆོས་ལམ་དུ་ལོངས་པར་བྱིན་གྱིས་རློབས། །བྱམས་དང་་་་་་་
སྙིང་རྗེའི་ཀུན་རྫོབ་བྱང་ཆུབ་སེམས། །རྣལ་མ་འབྱོངས་ནས་ཐེག་གསུམ་ལམ་གྱི་་་་་
ལམ༑ །འཁྱོག་པོ་སྤངས་ནས་ཐེག་མཆོག་ལམ་དུ་སོན། །ལམ་གྱི་འཁྲུལ་པ་སེལ་་་་
བར་བྱིན་གྱིས་རློབས། །ཆོས་དང་གང་ཟག་བདག་འཛིན་འཆིང་བའི་སྒྲོག །གཅོད་་
བྱེད་དོན་དམ་བྱང་སེམས་སྙིང་ལ་འཕོས། །གཉིས་སྣང་འཁྲུལ་པའི་ཚོགས་ཀུན་
གཉིས་མེད་ཀྱི། །ཡེ་ཤེས་རོལ་པར་འཆར་བར་བྱིན་གྱིས་རློབས། །བླ་མེད་ཐེག་་་་་
པར་རྩ་ཡིག་རླུང་དང་སེམས། །གནད་དུ་སོང་ནས་ཉམས་སྣང་བཅོ་ལྔ་འཆར། །
གསང་བ་རྣམ་གསུམ་རྒྱན་གྱི་འཁོར་ལོ་ལ། །ཡིད་ཆེས་དགའ་སྤྲོ་སྐྱེ་བར་བྱིན་གྱིས་་་་་་
རློབས༑ །གྲངས་མེད་གསུམ་གྱིས་བགྲོད་པ་ཕ་རོལ་ཕྱིན། །ལམ་གྱིས་སུན་ནས་ཚེ་་
འདི་ཁོ་ན་ལ། །སྐད་ཅིག་ཡུད་ཀྱིས་བགྲོད་པ་ཉེ་བའི་ལམ། །བླ་མེད་ཐེག་དང་་་་
མཇལ་བར་བྱིན་གྱིས་རློབས། །ཡོངས་འཛིན་བླ་མ་དགེས་པའི་ཞབས་པད་བརྟེན། །
དཀྱིལ་འཁོར་ཆེན་པོར་གདན་གསུམ་ཚང་བའི་དབང༌། །རང་རྒྱུད་སྨིན་ནས་དབང་གི་
ཆུ་བོའི་རྒྱུན། །མི་ནུབ་དམ་ཚིག་བསྲུང་བར་བྱིན་གྱིས་རློབས། །ཀུན་གཞི་རྒྱུ་རྒྱུད་་་་
གསལ་སྟོང་ཟུང་འཇུག་སེམས། །རང་སོ་བཟུང་ནས་གཟུང་འཛིན་རྙོག་པ་བྲལ། །
འཁོར་འདས་དབྱེར་མེད་ལྟ་བའི་རང་ངོ་འཕྲོད། །རང་སེམས་དངས་སྙིགས་ཕྱེད་པར་་
བྱིན་གྱིས་རློབས། །ཕྱི་རོལ་ཡུལ་སྣང་སེམས་སུ་ཐག་ཆོད་ཅིང༌། །འཛིན་བྱེད་་་་་
སེམས་དེའང་སྒྱུ་མ་ལྟ་བུར་མཐོང༌། །རྟེན་འབྲེལ་བརྗོད་བྲལ་རང་མཚང་རིག་པའི་་་་་་
5

མོད༑ །གནས་ལུགས་བདེན་མེད་རྟོགས་པར་བྱིན་གྱིས་རློབས། །རྒྱུ་རྒྱུད་ཐབས་་་་་
རྒྱུད་འབྲས་བུའི་རྒྱུད་གསུམ་ལ།
གནད༑ །གཞན་གྱིས་མ་སྤོབས་ཟབ་མོ་སློབ་བཤད་ཀྱི། །སྦས་དོན་སྙིང་ལ་འཇུག་་
པར་བྱིན་གྱིས་རློབས། །སྦྱང་གཞི་སྦྱོང་བྱེད་འཕྲོད་པའི་བསྐྱེད་རིམ་གནད། ཕྱི་ཕྱི་་་་་
ནང་དངོས་ཀུན་ལྷག་པའི་ལྷ་རུ་ཤར། །ཐ་མལ་སྣང་ཞེན་དག་པའི་བསྐྱེད་རིམ་དང་། །
ལུས་སེམས་བདེ་བ་འབར་བར་བྱིན་གྱིས་རློབས། །ཚོགས་ཀྱི་ཞིང་ངམ་ཡེ་ཤེས་འཁོར་
ལོའི་ལྷ། །རྡོ་རྗེའི་ལུས་ལ་ཐིམ་ཚེ་དཀྱིལ་འཁོར་བཞི། །སྐུ་བཞི་རང་གསལ་རྟེན་་་་་
དང་བརྟེན་པའི་ལྷ། །ལུས་ལ་མངོན་སུམ་མཐོང་བར་བྱིན་གྱིས་རློབས། །མཁའ་ལ་
དགེས་རོལ་གདན་གསུམ་དབང་གི་ལྷས། །ལུས་དཀྱིལ་ལྷ་ལ་ཐུན་བཞིར་དབང་་་་་
བསྐུར་ནས། །ལམ་དུས་དབང་བཞིའི་ཆུ་རྒྱུན་མ་ནུབ་པར། །སྙན་བརྒྱུད་རྟེན་་་་
འབྲེལ་འགྲིག་པར་བྱིན་གྱིས་རློབས། །ཕྱི་ནང་བསྐྱེད་རིམ་ཚོགས་ལམ་རང་རྐྱང་དུ། །
མ་ཤོར་སྐྱོན་མེད་ཡེ་ཤེས་ནང་ནས་ཤར། །དྲོད་ཀྱི་ལམ་སྣ་ཟིན་པའི་རྣལ་འབྱོར་པས། །
ཕྱག་ཆེན་རང་ངོ་འཕྲོད་པར་བྱིན་གྱིས་རློབས། །སྣང་དང་སྟོང་དང་ཟུང་འཇུག་ཉམས་་་
མྱོང་གསུམ། །ཇི་ལྟར་སྐྱེས་ཀྱང་ཆོས་དང་ཆོས་ཅན་གནད། །སློབ་བཤད་ཟབ་མོས་
བརྡའ་དོན་འཕྲོད་པའི་ཚེ། །ཕྱག་ཆེན་ལམ་དུ་སྒྱུར་བར་བྱིན་གྱིས་རློབས། །བདེ་་་་་
ཆེན་ཡེ་ཤེས་ཕྱག་རྒྱ་ཆེན་པོའི་ངང་། །རྣམ་གསུམ་སྤྱོད་པས་རང་སྣང་བོགས་དབྱུང་ཚེ། །
འཁོར་འདས་དབྱེར་མེད་གྲུབ་མཐའི་སྙན་གྲགས་མཁན། །ཚེ་འདི་ཉིད་ལ་སྙོག་་་་
པར་བྱིན་གྱིས་རློབས། །གལ་ཏེ་ལས་ཀྱི་ས་ཆུ་མེ་རླུང་བཞི། །རིམ་གྱིས་ཐིམ་པའི་་་
འཁྲུལ་སྣང་ཤར་བའི་ཚེ། །འདའ་ཀ་རྣམ་གསུམ་འཕོ་བའི་ཉམས་ལེན་གྱིས། །སྐྱེ་་་་
གནས་རང་དབང་ཐོབ་པར་བྱིན་གྱིས་རློབས། །ཅི་སྟེ་བར་དོའི་སྣང་བ་ཤར་སྲིད་ན། །
བསྣམ་བྱའི་འོད་ལྔ་རིགས་ལྔ་ཡེ་ཤེས་ལྔར། །ཤར་བའི་མོད་ལ་དཔའ་བོ་མཁའ་འགྲོ་་་
ཡིས༑ །མཁའ་སྤྱོད་གནས་སུ་འཁྲིད་པར་བྱིན་གྱིས་རློབས། །ཉིན་དང་མཚན་དང་་་
སྒྱུ་ལུས་རྨི་ལམ་འབྱོངས། །འཆི་ཁ་བར་དོའི་འཁྲུལ་སྣང་རང་མཚང་རིག །ད་ལྟ་ཤི་་
ཡང་འགྱོད་པ་མེད་པ་ཡི། །ཉམས་ལེན་བྲོད་པ་སྐྱེ་བར་བྱིན་གྱིས་རློབས། །བསྐྱེད་་་
།གཞི་ལམ་འབྲས་གསུམ་འཁོར་འདས་དབྱེར་མེད་་་
6

རིམ་ལམ་གྱིས་ཁྲིད་རིམ་མཐའ་རུ་ཕྱིན། །རྩ་ཡི་འགྲོས་ཐིམ་གནས་གྱུར་སྤྲུལ་པའི་སྐུ། །
གོ་འཕང་བརྙེས་ནས་སྐལ་བཟང་གདུལ་བྱའི་དོན། །གཞན་དོན་ལྷུན་གྱིས་འགྲུབ་པར་
བྱིན་གྱིས་རློབས། །རླུང་དང་གཏུམ་མོས་བདག་བྱིན་རླབས་པ་ཡི། །དངོས་གཞིའི་་་
རྣལ་འབྱོར་གེགས་མེད་སྩོལ་བའི་ཐབས། །ལུས་དང་ངག་སེམས་ཤིན་སྦྱངས་བདེ་བ་་་
ཡི༑ །སྔོན་འགྲོ་ཚུལ་བཞིན་སྦྱོང་བར་བྱིན་གྱིས་རློབས། །ཉི་ཁྲི་ཆིག་སྟོང་ཟག་་
བཅས་ལས་ཀྱི་རླུང༌། །དབུ་མར་བཅུག་ནས་རྩ་ཐིག་ཡི་གེ་ཡི། །དངས་སྙིགས་་་་་་
འབྱེད་པ་རླུང་གི་སྦྱོར་བ་བདུན། །འབད་རྩོལ་དྲག་པོས་སྒོམ་པར་བྱིན་གྱིས་རློབས། །
ཁ་སྦྱོར་རླུང་གི་ཆོ་ག་རབ་བཅིངས་ནས། །གང་བ་སྟུག་པོ་གཅེར་བུ་ཙཎྜ་ལཱི། །ཁྱད་་་
པར་ཙཎྜ་ལཱི་སོགས་གཏུམ་མོའི་མེས། །བདེ་དྲོད་ཡེ་ཤེས་འབར་བར་བྱིན་གྱིས་རློབས། །
རླུང་དང་གཏུམ་མོས་ལམ་གྱི་རྟེན་འབྲེལ་འགྲིག །ཉོན་མོངས་རྣམ་རྟོག་སྣྲེལ་ཞི་་་་་
གསལ་ཞིང་ཡངས། །སྐྱོན་ཡོན་ཕྱེ་ནས་རང་བྱུང་ཡེ་ཤེས་ཆེ། །ཕྱག་ཆེན་རང་ངོ་་་་་་
འཕྲོད་པར་བྱིན་གྱིས་རློབས། །ཉམས་ཀྱི་འོད་གསལ་དངས་མའི་རྒྱལ་སྲིད་ཆེར། །
འཁོར་འདས་དབྱེར་མེད་ལྟ་བའི་ཁ་ལོ་བས། །འདུས་གསུམ་སྤྱོད་གསུམ་ས་ལ་དབང་་
བསྒྱུར་ཚེ། །མ་འདྲེས་གྲུབ་མཐའ་སྙོགས་པར་བྱིན་གྱིས་རློབས། །འཆི་ཚེ་གཟུང་་་་་་་
བའི་རླུང་དང་རོ་མའི་རྩ། །སྟོབས་བྲལ་བྱང་སེམས་ཉི་རྡུལ་མཁའ་ལ་འཛེགས། །
ཞེ་སྡང་རང་དག་དམར་ལམ་ཤར་བའི་མོད། །འོད་གསལ་ངང་ནས་འཕོ་བར་བྱིན་་་་་་
གྱིས་རློབས། །འདྲིས་མེད་བར་དོའི་འཕྲང་དུ་ནང་གི་བཤེས། །རང་བྱུང་བླ་མ་་་་་
མཇལ་ཚེ་ཕྱག་གིས་བཟུང༌། །བསྣམ་བྱའི་འོད་གསལ་ཨཱ་ལི་ཀཱ་ལིར་ཤར། །དག་་་
པའི་ཞིང་དུ་ཁྲིད་པར་བྱིན་གྱིས་རློབས། །གཏུམ་མོའི་འོད་ཀྱིས་ཉིན་སྣང་སྒྱུ་མར་ཡལ། །
མཚན་དུས་འོད་